Hankeleping

09.07.2024 nr 2-2/24/691-1

Riigi Kaitseinvesteeringute Keskus (registrikood 70009764, asukoht Järve tn 34a, 11314 Tallinn), keda esindab direktori 07.12.2020 käskkirja nr 77 alusel hangete osakonna juhataja Ivar Janson, edaspidi nimetatud ostja,

ja

HORECA SERVICE OÜ (registrikood 10872994, asukoht Pärnu maakond, Pärnu linn, Pärnu linn, Savi tn 7, 80040), keda esindab põhikirja alusel juhatuse liige Raul Vaet, edaspidi nimetatud müüja,

on sõlminud dünaamilise hankesüsteemi „Toiduained ja valmistoit“ (viitenumber 271229) seotud hanke „Mereväe laevade erinevate toiduainete tellimine läbi müüja e-poe“ (viitenumber 280312) tulemusel hankelepingu.

1.	Lepingu ese

1.1.	Lepingu esemeks on erinevate toidukaupade (edaspidi kaup) ostmine koos kauba kohale toimetamisega.
1.2.	Kauba tarne maksumus, tarnepäevad ning kauba allahindluse protsent müüja avaliku hinnakirja hindadest on fikseeritud lisa 2 müüja pakkumuses.
1.3.	Lepingu alusel esitatakse tellimusi ostja vajaduse põhiselt. Tellimuses täpsustatakse kauba nimetus, kogus ja tarnekoht.

2.	Kauba üleandmine ja vastuvõtmine

2.1.	Tellimuses nimetatud kaup, seal toodud koguses, tuleb tarnida ostja poolt antud sihtkohta tellimuses määratud tähtaja jooksul, kui tellimuses ei lepita kokku, et ostja läheb kaubale ise järgi väljastuspunkti. Kui müüjal ei ole võimalik tellimuses märgitud kaupa tarnida, on ta kohustatud selle kokkuleppel ostja kontaktisikuga asendama samaväärse kaubaga. 
2.2.	Ostja võib keelduda tellitud kauba vastuvõtmisest, kui:

2.2.1.	saadetist ei ole võimalik veovahendilt maha laadida pakendi mittevastavuse või kahjustatumise tõttu;
2.2.2.	tarnitud saadetis ei vasta sisult tellimusele;
2.2.3.	saatedokument on vormistatud ebaõigesti ja/või kauba kogus ja saatedokumendid ei ole vastavuses;
2.2.4.	visuaalse vaatluse tulemusena on ilmne, et kaup on ebakvaliteetne.

2.3.	Kauba vastuvõtuaeg on üldjuhul esmaspäevast-reedeni ajavahemikus 07:00-15:00. Müüja esitab saatelehe koos kaubaga või hiljemalt kauba üleandmise hetkel.
2.4.	Müüja kohustub lisaks saatelehele andma ostjale üle kõik dokumendid, mis on vajalikud kauba vastuvõtmiseks, valdamiseks, kasutamiseks ja käsutamiseks. 
2.5.	Saatelehe puudumise korral on ostjal õigus vastav kaup enda valdusesse võtta, kuid üleandmine-vastuvõtmine loetakse toimunuks korrektse saatelehe kättesaamisel.

3.	Maksetingimused

3.1.	Müüja esitab ostjale üle antud kauba kohta koondarved kaks korda kuus: 1.-15. kuupäeva ja 16.-31. kuupäeva kohta hiljemalt kolme tööpäeva jooksul eelnimetatud perioodi möödumisest, kui tellimuses ei lepita kokku teisiti. Koondarvel on hinnad märgitud kuni kaks kohta peale koma.
3.2.	Kõik saatedokumendid (k.a. koondarved, mis esitatakse ka masintöödeldavana arvekeskusesse) tuleb edastada läbi Telema keskkonna, PDF formaadis tellija e-posti aadressile ning  buum@rkik.ee e-posti aadressile.

3.3.	Ostjale esitatud e-arvele märgitakse:

3.3.1.	Riigi Kaitseinvesteeringute Keskus, Järve 34a, 11314 Tallinn, registrikood 70009764;
3.3.2.	Kontaktisiku nimi;
3.3.3.	Seotud hanke lepinguosa viitenumber 280885001000001;
3.3.4.	Hankelepingu number 2-2/24/691-1;
3.3.5.	Kauba kogus, nimetus, ühiku hind ja muu vajalik teave.

4.	Kauba kvaliteet

4.1.	Kauba  kvaliteet peab vastama Eesti Vabariigis kehtivatele nõuetele. Ostja nõudmisel on müüja kohustatud esitama kauba kohta kehtiva vastavusdeklaratsiooni.
4.2.	Ostjale üle antav kaup peab olema ohutu inimese tervisele ning vastama õigusaktides sätestatud nõuetele (toiduseadus § 12 lg 1) ning vastama tehnilises kirjelduses sätestatud tingimustele liigi, kirjelduste ja pakendi osas.
4.3.	Müüja peab tagama toidu jälgitavuse Euroopa Parlamendi ja nõukogu määruse (EÜ) nr 178/2002 artikli 18 kohaselt. 
4.4.	Müüja peab järgima kauba pakendil või saatedokumendil märgitud säilitamisnõudeid, mille määrab kauba tootja, töötleja, sealhulgas valmistaja või pakendaja kestvuskatsetega.
4.5.	Kauba pakendile ja etiketile kantud märgistus peab olema selgelt nähtav, kergesti loetav, kulumiskindel ja püsiv.

5.	Kontaktisikud

5.1.	Ostja kontaktisik kauba üleandmisel ja vastuvõtmisel on on tellimuse esitaja, lepingu täitmise osas on Elen Perolainen, elen.perolainen@rkik.ee, +372 5343 8187 ning lepingulistes küsimustes Ele Pikpõld, ele.pikpold@rkik.ee, +372 5326 9978.
5.2.	Müüja kontaktisik on Raul Vaet, raul@horecaservice.ee, +372 517 1101
5.3.	Kõik teated, millel ei ole õiguslikku tagajärge võivad olla esitatud kirjalikku taasesitamist võimaldavas vormis e-kirja teel ning peavad olema adresseeritud lepingu kontaktisikutele.
5.4.	Kontaktisiku või muude andmete muutumisest teatab pool ühepoolse avaldusega teisele poolele viivitamata, hiljemalt 5 päeva jooksul muudatuse toimumisest arvates. Nimetatud teadet ei loeta lepingu muudatuseks.

6.	Lepingu jõustumine ja lõppemine

6.1.	Leping jõustub, kui ostja on selle allkirjastanud ning kehtib 12 kuud.
6.2.	Ostjal on õigus lepingu punktis 6.1 nimetatud lepingu kehtivuse perioodi pikendada kuni 12 kuu võrra andes sellest müüjale ette teada vähemalt 30 päeva. Kokkuleppel müüjaga võib etteteatamise tähtaeg olla lühem. Lepinguliste kohustuste perioodi pikendamine ei muuda teisi lepingus ja selle lisades sätestatud kohustusi.
6.3.	Lepingu lahutamatuteks osadeks on leping ja selle lisad, üleandmise- ja vastuvõtmise aktid/saatelehed, poolte vahelised kirjalikud teated ning kõik lepingu muudatused ja muud lisad.
6.4.	Leping on koostatud ühes eksemplaris ja allkirjastatud digitaalselt. 

7.	Lisad

7.1.	Lisa 1. Tehniline kirjeldus
7.2.	Lisa 2. Pakkumus
7.3.	Lisa 3. Hankelepingu üldtingimused
7.4.	Lisa 4. Julgeolekutingimused

Ostja:

(allkirjastatud digitaalselt)

Ivar Janson
hangete osakonna juhataja	
Müüja:

(allkirjastatud digitaalselt)

Raul Vaet
juhatuse liige